13 Moizesan Devak mhollem, Zor hanv Israelachea putam-dhuvam-xim vochun oxem sangit zalear: Tumchea purvozan-chea Devan mhaka tumche-xim dhaddla. Punn Tachem nanv kitem kai mhonn tim mhoje kodde vichartit zalear, hanv tankam kitem mhonn sangum? 14 Ani Devan Moizesak mhollem, ZO ASA TO HANV! Tea bhair anink-ui Tannem mhollem, Israelachea putam-dhuvank tunvem oxem sangunk zai: ZO ASA Hannem mhaka tumche-xim dhaddla. 15 Ani Devan Moizesak anink-ui sanglem, Tunvem Israelachea putam-dhuvank oxem sangunk zai: Sorvespor, tumchea purvozancho Dev, Abrahamacho Dev, Izakacho Dev, ani Jakobacho Dev, hannem mhaka tum-che-xim dhaddla. Sodam sorvodam hem Mhojem Nanv; heach Nanvan pinddkecheo pinddka Mhaka ulo martoleo.